open-index/open-wikipedia-markdown huggingface dataset:
כתב מרובע

**כתב מרובע**, המכונה גם **הכתב המרובע היהודי**, **הכתב היהודי** או **כתב אשורי**, הוא כתב של אלפבית עברי המשמש עד ימינו בכתיבת טקסטים בעברית ובשפות יהודיות כמו יידיש וערבית יהודית.

## היסטוריה

בקרב החוקרים מקובל שהכתב המרובע התפתח מהכתב הארמי, שהיה בשימוש נרחב במזרח התיכון מהמאה השמינית לפני הספירה עד המאה השלישית לפני הספירה בגלל היותה של השפה ארמית לינגואה פרנקה באזור. לטענת פרנק מור קרוס, הכתב המרובע התפתח מהכתב הארמי הרשמי של המאה הרביעית לפני הספירה. במהלך המאה השלישית לפני הספירה, החל שימוש בכתב הארמי לכתיבת טקסטים עבריים. הטקסטים העבריים הקדומים ביותר המשתמשים בכתב המרובע הם כתובת מהר גריזים ומגילות מקומראן המתוארכות למחצית השנייה של המאה השלישית לפני הספירה. החוקרים חלוקים על המשמעות של כתבים אלו. בעוד קרוס וחוקרים אחרים טוענים שכתבים אלו מצביעים על המעבר לשימוש בכתב המרובע, שהתבצע במאה השלישית לפני הספירה, לנגלואה טוען שכתבים אלו הם ניצנים קדומים של שימוש בכתב ארמי לטקסטים עבריים, ואימוץ הכתב המרובע אירע רק במאה השנייה לפני הספירה. במאות השנייה והראשונה לפנה"ס פסק השימוש בקרב היהודים בכתב העברי העתיק למעט לצרכים סמליים או מקודשים והכתיבה העברית נכתבה כמעט אך ורק בכתב המרובע.

פרנק מור קרוס מאבחן ארבעה שלבים בהתפתחות הכתב המרובע:
# כתב פרוטו-יהודי (נקרא גם יהודי ארכאי) ששימש בערך בשנים 275–150 לפני הספירה. בכתב זה יש מאפיינים של הצללה והבדלי גודל בין אותיות שמופיעים בכתב הארמי אך נעלמו בשלבים מאוחרים יותר של התפתחות הכתב המרובע. כתבים מייצגים של כתב זה הם מגילות מדבר יהודה 4QSamb ו-4QJera.
# כתב חשמונאי ששימש בערך בשנים 150–30 לפני הספירה. בכתב זה יש פחות הבדלים בין גודלי האותיות, אם כי ל וע עדיין קטנות יחסית לאותיות אחרות ואותיות מנצפ"ך יורדות מתחת לשורת הבסיס של הכתיבה. בכתב החשמונאי ההצללה היא חד גונית ואין הבדל בין קווי אורך לקווי רוחב. מגילת ישעיהו נחשבת למייצגת מובהקת של כתב זה, אם כי רוב מגילות מדבר יהודה נכתבו בו.
# כתב הרודיאני שמתוארך לתקופה ממלכות הורדוס עד חורבן בית המקדש, אך המשיך לשמש ככתב סופרים רשמי בתקופות מאוחרות יותר. בכתב ההרודיאני יש הבדלה עקבית באותיות מנצפ"ך בין אמצעיות לאותיות סופיות, קוי האורך של האותיות, שבכתבים קדומים יותר היו נטויות, הן אנכיות ויש בכתב הרודיאני הרבה יותר עיטורים בראשי האותיות. כמו כן, באות ק הזנב קצר יותר מבכתבים קדומים ובאות ט הבסיס רחב יותר. בתוך כתב זה מבדילים בין כתב הרודיאני מוקדם, שמייצגיו הם מגילת התהילים הגדולה ומגילת מלחמת בני אור בבני חושך המאופיינת על ידי מגילת ההודיות.
# כתב בתר-הרודיאני המתוארך לשנים 70–135 לספירה. בכתב זה, למעט באותיות בעלות רגליים ארוכות, כמעט ואין הבדלים בגובהי האותיות. גגות האותיות משופעים ואינם מקבילים לשורת הבסיס כבכתבים קדומים יותר והעיטורים בראשי האותיות רבים יותר מאשר בכתב ההרודיאני. מייצגי כתב זה הן שרידי כתבים שנמצאו בוואדי מרבעאת ובנחל חבר.

### במסורת
התלמוד הבבלי מייחס את המעבר לכתב המרובע לעזרא הסופר:

הרמב"ם בפירוש המשנה למסכת ידיים כותב שבכתב האשורי נתנה תורה בהר סיני:

## צורת האותיות
באופן מסורתי מזהים שני סגנונות של הכתב המרובע. ב**סגנון האשכנזי** הקווים האופקיים של האותיות עבים במיוחד, ואילו הקווים האנכיים דקים. דוגמאות מובהקות של סגנון זה הן גופנים "דרוגולין", "וילנא" ו"ליבורנה". לעומתו **הסגנון הספרדי** מתאפיין על ידי הבדל קטן בלבד בין עובי הקווים האנכיים והאופקיים. דוגמאות לסגנון זה הן הגופנים "שוקן" ו"טולדו".

## הערות שוליים

קטגוריה:אלפבית עברי
קטגוריה:כתב מימין לשמאל
מרכז לטיפול בקשיש בקהילה (עמותה)

**מרכז לטיפול בקשיש בקהילה** (בראשי תיבות: **מְלַבֵּב**) היא עמותה רשומה אשר הוקמה בשנת 1981 על ידי פרופ' ארנולד רוזין והעובדת הסוציאלית לאה אברמוביץ.

## פעילות
עמותת מְלַבֵּב מעניקה שירותים לאנשים עם דמנציה ואלצהיימר ולבני משפחותיהם. ההערכות כיום הם שישנם כ-175,000 אנשים עם ירידה קוגניטיבית ודמנציה, ומספר דומה של בני משפחה המטפלים בהם. העמותה שואפת לשפר את איכות חייהם של החולים ובני משפחותיהם וכן לפתח שירותים חדשים בקהילה.

מנכ"ל העמותה הוא ד"ר זאב פרידמן.

יושב ראש הוועד המנהל הוא זבולון אורלב, וחברי הוועד המנהל הם: פרופ' מרטה וינשטוק-רוזין, עו"ס לאה אברומוביץ, פרופ' יצחק בריק, יואל נתן, פנינה והב, יוסי גרנות, ג'ף קאהן, מנחם וגשל.

עמותת מְלַבֵּב הוקמה על ידי פרופ' ארנולד רוזין, שניהל במשך שנים את המחלקה הגריאטרית ב"המרכז הרפואי שערי צדק" בירושלים, יחד עם עו"ס לאה אברמוביץ. הם גיבשו שיטה מקצועית לטיפול באנשים עם דמנציה ואלצהיימר בקהילה.

שירותי העמותה:
* הפעלת ארבעה מרכזי יום בירושלים ובית שמש עבור אנשים אשר אובחנו עם דמנציה, בשפות: עברית, אנגלית, רוסית, צרפתית וערבית.
* הפעלת שירותי סיעוד באזור ירושלים והסביבה, בית שמש, חלק ממטה יהודה וגוש עציון. השירות מוכר על ידי המוסד לביטוח לאומי ומשרד הביטחון.
* הפעלת שירות מְלַבֵּב עד הבית: מגוון של תרפיות וטיפולים בבית עבור אנשים מבוגרים בכל רמות התפקוד.
* הפעלת קבוצת "פעימה" עבור אנשים צעירים עם ירידה קוגניטיבית, ובשיתוף עם מוזיאון ישראל.
* מְלַבֵּב למשפחה: מגוון שירותים מקוונים לבני משפחה מטפלים: ייעוץ, תמיכה, טיפול ועזרה בניהול הטיפול של אדם עם דמנציה.
* מְלַבֵּב העשרה: הכשרות מקצועיות לאנשי מקצוע בקהילה.
* הפעלת מוקד טלפוני להפגת בדידות.
* פיתוח תוכנת סביון – אפליקציה פשוטה להפעלה להורדה למחשב, לשיקום קוגניטיבי עבור אנשים לאחר שבץ מוחי, ולשיפור איכות חייהם של אנשים עם דמנציה.
* מאגר מידע מקצועי בנושאים מגוונים בתחום הזקנה ודמנציה.
* הכשרות לעובדים זרים המטפלים בזקן.

## קישורים חיצוניים
* 

* 
* 
* 
* 
* 
* 
* 

## הערות שוליים

קטגוריה:ישראל: עמותות
רוברט בריגר

**רוברט בריגר** (בגרמנית: **Robert Brieger**; נולד ב-21 בנובמבר 1956) הוא גנרל אוסטרי בדימוס, אשר שימש כראש המטה הכללי של צבא אוסטריה בין השנים 2018-2020, וכיום משמש כיושב ראש הוועדה הצבאית של האיחוד האירופי.

## ביוגרפיה
בריגר נולד בווינה ב-21 בנובמבר 1956. הוא התגייס לצבא אוסטריה ב-1975. בין השנים 1976–1979 למד בבית הספר לשריון באקדמיה הצבאית בווינר נוישטאדט ולאחר מכן שימש כמפקד כיתה במאוטרן על הדנובה. לאחר מכן שימש כמפקד פלוגה בזוולפקסינג. בין השנים 1985–1988 עבר קורס של המטה הכללי ולאחריו הועסק בתפקידי מטה שונים. הוא שרת תקופה ביחידות צבא של הבונדסוור הגרמני ואז במכללת ההגנה של נאט"ו ברומא. בין השנים 2001–2002 שימש כמפקד המחלקה האוסטרית בקוסובו, ובין 2011–2012 פיקד על כוחות EUFOR בבוסניה והרצגובינה. הוא השתתף גם בתכנון המשלחת האוסטרית לצ'אד.

ב-2016 מונה לראש אגף הלוגיסטיקה במשרד הביטחון, ושנה לאחר מכן מונה לראש מטה שר הביטחון. ב-27 ביולי 2018 הושבע כראש המטה הכללי במקומו של אוטמר קומנדה. ב-19 במאי 2021, התפרסם כי לאחר שבריגר יסיים את הקדנציה שלו כרמטכ"ל, הוא ימונה ליושב ראש הוועדה הצבאית של האיחוד האירופי. ב-20 באוקטובר 2022 בריגר פרש מהצבא, והוחלף בתפקיד הרמטכ"ל בידי רודולף סטריידינגר. מיד לאחר מכן הוא נכנס לתפקיד יו"ר הוועדה הצבאית של האיחוד האירופי.

בריגר ידוע בעמדותיו השמרניות, ואף על פי שהוא לא מקורב לאף מפלגה, הרי שהוא נחשב למועמד המועדף של סבסטיאן קורץ ומפלגת העם האוסטרית, לתפקיד הרמטכ"ל. עם מינויו, הגדיר בריגר את משבר ההגירה באירופה כמשבר הביטחוני החמור ביותר של אוסטריה.

## קישורים חיצוניים

* רוברט בריגר, באתר הצבא האוסטרי
* רוברט בריגר באתר Belgrade Security Forum

קטגוריה:גנרלים אוסטרים
קטגוריה:ראש המטה הכללי (אוסטריה)
קטגוריה:בוגרי האקדמיה הצבאית הטרזיאנית
קטגוריה:אוסטרים שנולדו ב-1956
Miss the Mississippi

***Miss the Mississippi*** (בעברית: **מתגעגעת למיסיסיפי**) הוא אלבום האולפן השביעי של הזמרת-יוצרת האמריקאית קריסטל גייל. הוא הגיע למקום השלישי במצעד אלבומי הקאנטרי של בילבורד. האלבום היה אלבומה הראשון של גייל שיצא בהוצאת קולומביה רקורדס, וכלל שלושה סינגלים שהפכו ללהיטי קאנטרי; "Half the Way" (מקום שני במצעד שירי הקאנטרי), "It's Like We Never Said Goodbye" (מקום ראשון במצעד שירי הקאנטרי) ו-"The Blue Side" (מקום שמיני במצעד שירי הקאנטרי).

בנוסף לכך, זכה "Half the Way" להצלחה רבה במצעד הבילבורד הוט 100, שם הגיע למקום ה-15. האלבום קיבל את תואר הזהב מטעם ה-RIAA ב-1980.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי קריסטל גייל
קטגוריה:אלבומים באנגלית
קטגוריה:אלבומים שהופקו על ידי אלן ריינולדס
קטגוריה:אלבומי קאנטרי
קטגוריה:אלבומי חברת קולומביה רקורדס
ביגפנדה

**ביגפנדה מ.ס. בע"מ**, המוכרת במותג **BigPanda**, היא חברת תוכנה ישראלית, המפתחת תוכנה לניהול תקלות במערכות מחשוב ארגוניות.

## היסטוריה
החברה הוקמה בנובמבר 2011 על ידי אסף רזניק (מנכ"ל) ואליק איזנברג (CTO). מטה החברה שוכן במאונטיין ויו שבקליפורניה ומרכז  הפיתוח שלה, שאותו מנהל אבי קדר-שדה, שוכן בתל אביב. החברה מפתחת תוכנה לניהול תקלות  במערכות מחשוב ארגוניות ואוטומציה של הטיפול בהן (תחום הקרוי AIOps ). הצורך בכלי זה גדל עם הגידול במורכבות של מערכות המחשוב. 

### גיוס הון
בשלב סיד גייסה החברה כ-1.5 מיליון דולר. באוקטובר 2014 גייסה החברה שבעה מיליון דולר.

באוקטובר 2015 גייסה החברה 16 מיליון שולר.

בנובמבר 2017 גייסה החברה 23 מיליון דולר.

בנובמבר 2019 גייסה החברה 50 מיליון דולר.

באוקטובר 2021 גייסה החברה 70 מיליון דולר, ובינואר 2022 השלימה גיוס של עוד 120 מיליון דולר לפי שווי של 1.2 מיליארד דולר, ובכך הפכה לחד-קרן. באוגוסט 2022 גייסה החברה עוד 15 מיליון דולר. עם המשקיעים בחברה נמנים הבנקים ולס פארגו ו-UBS.

## קישורים חיצוניים
* 

## הערות שוליים

קטגוריה:חברות תוכנה ישראליות
קטגוריה:חברות חד-קרן ישראליות
קטגוריה:תל אביב-יפו: חברות
קטגוריה:ישראל: חברות שהוקמו ב-2011
These Days (אלבום של קריסטל גייל)

***Miss the Mississippi*** (בעברית: **בְּיָמֵינוּ**) הוא אלבום האולפן השמיני של הזמרת-יוצרת האמריקאית קריסטל גייל. הוא הגיע למקום השישי במצעד אלבומי הקאנטרי של בילבורד. בהמשך להצלחה המסחרית הרבה לה זכתה גייל באותן השנים, הצליח האלבום גם כן להנפיק את הלהיטים "If You Ever Change Your Mind" ו-"Too Many Lovers", שהגיעו למקום הראשון במצעד שירי הקאנטרי. "Take It Easy" הגיע למקום ה-17. האלבום קיבל את תואר הזהב מטעם ה-RIAA ב-1994.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי קריסטל גייל
קטגוריה:אלבומים באנגלית
קטגוריה:אלבומים שהופקו על ידי אלן ריינולדס
קטגוריה:אלבומי קאנטרי
קטגוריה:אלבומי חברת קולומביה רקורדס
מרדכי מרדכי

**מרדכי מרדכי** (נולד ב-22 ביוני 1955) הוא מנהל ישראלי, יו"ר הרשות השנייה לטלוויזיה ולרדיו. כיהן כמנכ"ל משרדי ממשלה שונים, יו"ר ומנהל הרשות לשירותים ציבוריים - מים וביוב ויו"ר חברת מקורות.

## ביוגרפיה
מרדכי בעל תואר ראשון בכלכלה מהאוניברסיטה העברית.

מרדכי כיהן בעבר כמשנה למנכ"ל עיריית ירושלים.

בשנת 2000 מונה על ידי שר העבודה והרווחה אלי ישי למנכ״ל המשרד אך כיהן בתפקיד כחודשיים בלבד עד להחלפתו על ידי ממלא מקום השר רענן כהן.

בין השנים 2001 ל-2003 שימש כמנכ״ל משרד הפנים תחת השר אלי ישי.

בשנת 2004 מונה ליו״ר הרשות לשירותים ציבוריים - מים וביוב והוא כיהן בתפקיד עד לשנת 2006.

מרדכי שירת תחת השר אריאל אטיאס, כמנכ"ל משרד התקשורת בין השנים 2006-2009 ובהמשך כמנכ"ל משרד השיכון משנת 2009 עד לשנת 2013.

בשנת 2015 עלה שמו כמועמד מוביל לתפקיד מנכ״ל הרבנות אך הוא הסיר את מועמדותו.

בשנת 2014 מונה לחבר דירקטוריון מקורות, וכמה חודשים לאחר מכן מונה ליו"ר החברה ופרש בסוף שנת 2021. בתקופת כהונתו הוא הוביל מספר רפורמות, בין היתר השלמת מכירת כלל מתקני ההתפלה בישראל לחברות פרטיות.

ב-24 בנובמבר 2024 אושר מינויו בממשלה ליו"ר הרשות השנייה.

ביולי 2025 נדחתה מועמדותו לתפקיד מנכ"ל הביטוח הלאומי, שמפלגת ש"ס ניסתה לבצע על רקע פוליטי בשל אי עמידה ברף המקצועי.

ב-26 באוגוסט התפטרה מנכ"לית הרשות השנייה מישל קרמרמן, והאשימה אותו ב"פוליטיזציה, דחיקת שיקול הדעת המקצועי ושל ניסיונותיך הבלתי פוסקים לערער את עצמאות הרשות והתקשורת החופשית".

## הערות שוליים

קטגוריה:מנכ"לי משרד התקשורת
קטגוריה:מנכ"לי משרד הבינוי והשיכון
קטגוריה:מנכ"לי משרד הפנים
קטגוריה:מנכ"לי משרד הרווחה והעבודה
קטגוריה:יושבי ראש מקורות
קטגוריה:יושבי ראש מועצת הרשות השנייה לטלוויזיה ולרדיו
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1955
Marry Me (פסקול)

**** (בעברית: **תתחתני איתי**) הוא פסקול שהוקלט על ידי הזמרת האמריקאית ג'ניפר לופז והזמר הקולומביאני מאלומה. הפסקול יצא לאור ב-4 בפברואר 2022 בהוצאת חברות התקליטים יוניברסל וסוני לטין. הפסקול נועד לקדם את הסרט "חתונה בהפתעה" (2022).

## רקע והכרזה
בעודה לופז מקדמת את הסינגל שלה "Medicine" באפריל 2019, היא אמרה לאברו דארדן מרדיו *Beats 1* שהאלבום הבא שהיא מוציאה יהיה "כנראה עם סרט חדש". מאוחר יותר באותו חודש, הוכרז כי לופז תככב לצד אוון וילסון בקומדיה הרומנטית "חתונה בהפתעה". ביולי 2019, לוהקה הזמר הקולומביאני מאלומה לגלם את ארוסה של לופז בסרט. ב-5 באוקטובר 2019, במהלך השבוע הראשון לצילומי הסרט, לופז ומאלומה ביצעו את השיר שלה "No Me Ames" במהלך המופע שלו במדיסון סקוור גארדן בניו יורק.

בפברואר 2020, הודיעה רשמית שהיא תוציא אלבום חדש לצד הסרט "חתונה בהפתעה" שישמש גם כפסקול שלו. בריאיון לג'ימי פאלון סיפרה שהאלבום יכלול "שישה או שמונה" שירים בביצוע שלה ושירים "שניים או שלושה" בביצועו של מאלומה, כמו גם דואט בין השניים שמבוצע גם כשיר קצבי וגם כבלדה.

## כתיבה והקלטה
לאחר שקיבלו את התסריט של הסרט "חתונה בהפתעה", לופז והצוות שלה התחילו למצוא מקומות בסרט שבהם יוכלו להציב מוזיקה. לופז אמרה, "אי אפשר לעשות סרט על שני כוכבי פופ שמופיעים ואין להם פסקול". במהלך סיבוב ההופעות שלה "It's My Party" בקיץ 2019, היא הקשיבה ל-100 שירים שהוגשו על ידי כותבים ומפיקים שונים וצמצמה את זה ל"שבעה או שמונה" שירים שיוצגו בסרט. תהליך יצירת הפסקול היה "ממש קשה" עבור לופז בשל העובדה שהיא לא יצרה "אלבום J.Lo" ובמקום זאת "כתבה שירים לסיפור".

לאחר שחתמו על הפרויקט, מאלומה החל לכתוב שירים עם המפיק הוותיק שלו אדגר בררה. השיר הראשון שכתבו היה "Segundo", שזכה לקבלה חיובית מהאולפן והבמאי. לאחר שהתבקשו לעשות "שיר רגאטון נוסף, מסחרי יותר", הם כתבו שיר שני בשם "Uno en un Millón".

## סינגלים
ב-21 בספטמבר 2020, לופז ומאלומה פרסמו טיזר של 15 שניות בשני חשבונות המדיה החברתית שלהם, כדי להכריז על שהם יוציאו שיתוף פעולה של "שני שירים", בשם "Pa' Ti + Lonely", ב-24 בספטמבר 2020. בעוד ששני השירים הוכרזו במקור בפסקול עבור הפסקול *Marry Me*, הסינגל "Lonely" לא הגיע בסופו של דבר לגזרה הסופית. "Pa' Ti" סימן את הופעת הבכורה הגבוהה ביותר של לופז במצעד בארצות הברית מאז 2017, כאשר נחת במקום התשיעי במצעד השירים הלטיניים. זה הפך לכניסה הגבוהה ביותר של לופז במצעד מאז הופעתה בסינגל "Adrenalina", משנת 2014, כמו גם השיר השביעי שלה בעשרת הגדולים וה-13 של מאלומה. "On My Way", הסינגל השני מהאלבום, יצא לאור ב-18 בנובמבר 2021, לצד הטריילר לסרט.

## רשימת רצועות

## היסטוריית יציאות לאור

## קישורים חיצוניים

* ''Marry Me'' באתר *Pressparty*

## הערות שוליים

קטגוריה:אלבומי ג'ניפר לופז
קטגוריה:אלבומי מאלומה
קטגוריה:פסקולי סרטים
קטגוריה:פסקולים באנגלית
קטגוריה:אלבומים שהופקו על ידי אדגר באררה
קטגוריה:אלבומי חברת יוניברסל מיוזיק גרופ
קטגוריה:אלבומי חברת סוני מיוזיק לטין
דיסקוגרפיה של מרינה דיאמנדיס

הזמרת-יוצרת הוולשית **[[מרינה דיאמנדיס]]**, הידועה באופן מקצועי בשם **מרינה**, ולשעבר בשם הבמה **מרינה אנד דה דיימונדס**, הוציאה חמישה אלבומי אולפן, שישה מיני-אלבומים, 26 סינגלים (בהם שניים כאמנית אורחת), ארבעה סינגלים שיווקיים ו-29 וידאו קליפים.

דיאמנדיס הוציאה את המיני-אלבום, *[[The Crown Jewels EP]]*, ביוני 2009, דרך חברת התקליטים העצמאית ניאון גולד רקורדס. לאחר שחתמה ב-679 רקורדינגס ואטלנטיק רקורדס, היא הוציאה את אלבום האולפן הראשון שלה, *[[The Family Jewels]]*, בפברואר 2010. האלבום הגיע למקום החמישי במצעד האלבומים הבריטי וזכה לתואר זהב על ידי איגוד תעשיית ההקלטות הבריטי (BPI) ואיגוד תעשיית ההקלטות האירי (IRMA). מהאלבום יצאו הסינגלים "Mowgli's Road", "Hollywood", "I Am Not a Robot", "" ו-"Shampain". "Hollywood" היה לסינגל המצליח ביותר מתוך האלבום במצעד הסינגלים הבריטי, בו הגיע למקום ה-12.

אלבום האולפן השני של דיאמנדיס, *[[Electra Heart]]*, יצא באפריל 2012, והגיע למקום הראשון במצעד האלבומים הבריטי והאירי. בנוסף, האלבום זכה לתואר זהב בשתי המדינות. בארצות הברית, הוא הגיע למקום ה-31 בבילבורד 200, וזכה לתואר זהב על ידי איגוד תעשיית ההקלטות האמריקאי (RIAA). מתוך האלבום יצאו הסינגלים "Primadonna", "Power & Control" ו-"How to Be a Heartbreaker". הראשון מביניהם היה לסינגל המצליח ביותר של הזמרת במצעד הבריטי, בו הגיע למקום ה-11. במצעדים האירי והאוסטרי, הגיע השיר למקום השלישי. "Primadonna" הוסמך לתואר כסף על ידי BPI, ופלטינה על ידי איגוד תעשיית ההקלטות האוסטרלי (ARIA), איגוד תעשיית ההקלטות הדני ואיגוד תעשיית ההקלטות הניו זילנדי. גם "Primadonna" וגם "How to Be a Heartbreaker" זכו לתואר פלטינה על ידי RIAA.

אלבום האולפן השלישי של דיאמנדיס, *[[Froot]]*, פורסם במרץ 2015. האלבום הגיע למקומות ה-10 וה-4 בבריטניה ובאירלנד, בהתאמה. בנוסף, הוא הגיע למקום השמיני בבילבורד 200 האמריקאי, והפך לאלבומה הראשון של הזמרת שנכנס לעשירייה הפותחת במדינה זו. מתוך האלבום יצאו חמישה סינגלים: "Froot", "Happy", "Forget", "I'm a Ruin" ו-"Blue".

ב-26 באפריל 2019, הוציאה דיאמנדיס הוציאה את אלבום האולפן הרביעי שלה, *[[Love + Fear]]*. אלבומה החמישי, *[[Ancient Dreams in a Modern Land]]*, יצא ב-11 ביוני 2021.

## אלבומים
### אלבומי אולפן

### מיני-אלבומים

## סינגלים
### כאמנית ראשית

### כאמנית אורחת

### סינגלים שיווקיים

## שירים אחרים במצעדים

## הופעות אורח

## הוצאות מיוחדות

## וידאו קליפים

## ביאורים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מרינה דיאמנדיס
דיאמנדיס, מרינה
Motordrome

***Motordrome*** הוא האלבום השלישי של הזמרת והיוצרת הדנית מו, שיצא לאור ב-28 בינואר 2022 בהוצאת קולומביה רקורדס. הוא הוכרז לצד יציאתם של הסינגלים "Brad Pitt" ו-"Goosebumps" ב-12 בנובמבר 2021, וכולל גם את הסינגלים "Live to Survive" ו-"Kindness".

מו יצאה לסיבוב הופעות באירופה ובאמריקה הצפונית בפברואר 2022 על מנת לעזור בקידום של האלבום.

## רקע
מו החלה לעבוד על *Motordrome* כדי לעזור לעצמה להשתחרר. על כך דיברה והצהירה: "האלבום הוא כמו ספירלה שמכוונת כלפי מטה". היא הוסיפה שהאלבום עוסק "בעצב והשמחה של קבלת ועשיית שינויים שונים בחייך" והצהירה שהיא מקווה שהאלבום ירגיש "אמיתי" למאזינים. לבסוף, סיפרה שהיא "מייחלת לכך שהמאזינים יתחברו לסיפורים שבו". היא גם הסבירה שהאלבום "מייצג שינוי עצום בחיים שלי. אף על פי שאני עדיין עושה את מה שאני אוהבת לעשות, זה מרגיש כמו פרק חדש. זה מפחיד, אבל זה מרגיע".

"Live to Survive" הופץ כסינגל המוביל ב-28 במאי 2021, וחודשיים לאחר מכן, הסינגל השני, "Kindness", שהופץ ב-30 ביולי. ההכרזה הרשמית על האלבום אירעה ב-12 בנובמבר 2021, ולוותה בהפצת הסינגלים "Brad Pitt" ו-"Goosebumps".

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי מו
קטגוריה:אלבומים באנגלית
קטגוריה:אלבומי חברת קולומביה רקורדס
עיר ימים (נתניה)

**שכונת עיר ימים** היא שכונת מגורים בדרום-מערב נתניה, המשתרעת על פני 1,140 דונם לאורך חוף הים של נתניה, בין שכונת האירוסים לרמת פולג. היא הוקמה בשנת 2006. כעבור עשור נבנו רוב בנייני המגורים בשכונה, אם כי תנופת הבנייה בשכונה נמשכת עד היום. בשכונה נבנו 4,510 יחידות דיור, 3,150 חדרי מלון וכ-34,000 מ"ר שטחי מסחר.

עיר ימים המתאפיינת בריבוי בניינים רבי-קומות ומגדלי יוקרה, נחשבת לשכונה היוקרתית ביותר בנתניה ולמבוקשת ביותר באזור השרון.

השכונה מוקדשת למשוררים ומוזיקאים, דבר הניכר בשמות הרחובות ובפסלים הפזורים בה.

עיר ימים ממוקמת במרחק נסיעה מאזור תעשייה פולג ופארק שיאים, הנחשב למוקד תעסוקה מרכזי וחשוב בארץ. קניון עיר ימים הנמצא בלב השכונה, הוא הקניון הגדול ביותר בעיר נתניה ואחד הגדולים באזור השרון.

מרכז מסחרי ובילוי נוסף בשכונה הוא "מתחם פיאנו" ברחוב על שם דודו דותן.

## תכנון עירוני
בעת תכנון השכונה הושם דגש רב על איכות המגורים תוך שילוב שטחים ירוקים רבים. במרכז השכונה משתרע פארק גדול, עם שבילים תת-קרקעיים להולכי רגל ולרוכבי אופניים, לצד מוקדי מסחר ובילוי. כמו כן, בשכונה פועלים מוסדות חינוך ממלכתיים וגנים ציבוריים, וקיים בה חיבור הליכתי ישיר אל חוף פולג.

רבים מבקרים באופן חיובי את התכנון העירוני של השכונה, זאת לאור הקרבה למקומות הבילוי, הפנאי והתעסוקה. מנגד, יש הטוענים כי אדריכלות הבניינים היא בנאלית וכי השכונה תוכננה כמעין מבצר משאר חלקי העיר.

בנוסף, קיים פולמוס רחב בדבר הקמת בתי המלון לאורכו של חוף פולג. תושבי השכונה המתנגדים למהלך טוענים כי הקמת בתי המלון תפגע ברמת החיים בשכונה ובעקבותיה חלקות הטבע לצד שמורת האירוסים יהרסו לחלוטין.

## תחבורה
השכונה נמצאת במרחק נסיעה קצר ממחלף פולג ומכביש החוף, דבר המאפשר יציאה מהירה מהעיר לכיוון צפון ודרום הארץ וכן למטרופולין תל אביב.

התחבורה הציבורית בשכונה לא מפותחת ביחס לשכונות אחרות בעיר, אך קיימת בה רשת סדירה של קווים עירוניים אל שאר חלקי העיר, קו ישיר אל תל אביב וכן קווים המקשרים את תושבי השכונה אל תחנת הרכבת בית יהושע, בה עוצרות רכבות המגיעות לאזורים רבים בארץ, בין היתר הרצליה ותל אביב.

## קישורים חיצוניים

## הערות שוליים

קטגוריה:נתניה: שכונות
אייריק כריסטופרסן

**אייריק יוהאן כריסטופרסן** (בנורווגית: **Eirik Johan Kristoffersen**; נולד ב-3 באפריל 1969) הוא גנרל נורווגי המשמש כראש ההגנה (מקביל לרמטכ"ל) של צבא נורווגיה.

## ביוגרפיה
כריסטופרסן נולד ב-3 באפריל 1969 והתגייס לצבא נורווגיה ב-1988. הוא למד מספר חודשים בקורס לקציני הנדסה וב-1989 חזר לשירות פעיל ומונה לראש מחלקה. בין השנים 1991–1992 שירת בלבנון במסגרת יוניפי"ל. בשנת 2000 עבר תהליך מיון לפיקוד הכוחות המיוחדים של נורווגיה וב-2001 נשלח לאפגניסטן ונלחם שם במבצע אנקונדה. ב-2014 הוא מונה לסגן מפקד פיקוד הכוחות המיוחדים. ב-2017 הוא מונה למפקד משמר הבית הנורווגי, וב-2019 הועבר לפקד על כוחות היבשה של הצבא הנורווגי. באוגוסט 2020 הוא מונה לראש ההגנה (מקביל לרמטכ"ל).

כריסטופרסן נשוי בשנית ללי תרזה יוהנסן, ויש לו ארבעה בנים מנישואים קודמים. על בסיס ניסיונו הצבאי הוא כתב את הספר "רוח הצייד - להוביל בשלום במשבר ובמלחמה" (egerånden- Å lede i fred, krise og krig) שהפך לרב מכר בנורווגיה.

## קישורים חיצוניים

* אייריק כריסטופרסן בפייסבוק
* אייריק כריסטופרסן באתר נאט"ו

קטגוריה:גנרלים נורווגים
קטגוריה:ראש ההגנה (נורווגיה)
קטגוריה:מפקדי צבאות סדירים בעת החדשה: אישים
קטגוריה:אנשי צבא בשירות האומות המאוחדות
קטגוריה:נורווגים שנולדו ב-1969
Gecko

"**Gecko**" הוא סינגל של הדי ג'יי והמפיק המוזיקלי ההולנדי, אוליבר הלדנס, שיצא על ידי מיוזיקל פרידום רקורדס וספינינג רקורדס, ב-30 בדצמבר 2013. השיר נכתב והופק על ידי אוליבר הלדנס.

## מיקומי שיא

## Gecko (Overdrive)

גרסה מחודשת לשיר, בשיתוף הזמרת-יוצרת הבריטית, בקי היל, יצאה על ידי FFRR רקורדס, מיוזיקל פרידום רקורדס ומיניסטרי אוף סאונד, ב-22 ביוני 2014.

השיר מופיע בפסקול של משחק הווידאו, *Forza Horizon 2*.

### וידאו קליפ
הווידאו קליפ של הסינגל יצא בערוץ היוטיוב של FFRR רקורדס, ב-20 במאי 2014. נכון לינואר 2022, הווידאו קליפ נצפה למעלה מ-32 מיליון פעמים.

### מיקומי שיא

### נתוני מכירות

## קישורים חיצוניים

## הערות שוליים

קטגוריה:שירי 2013
קטגוריה:סינגלים מ-2013
קטגוריה:סינגלים מ-2014
קטגוריה:שירי בקי היל
קטגוריה:שירים באנגלית
קטגוריה:שירים שנכתבו על ידי בקי היל
קטגוריה:שירים שנכתבו על ידי MNEK
קטגוריה:סינגלים שהגיעו למקום הראשון במצעד הסינגלים הבריטי
אפתיח'אר חאן

מייג'ור גנרל **מוחמד אִפְתִיחַ'אר חאן** (באורדו: **افتخار خان**; 10 בינואר 1907 – 13 בדצמבר 1949) היה קצין בצבא הודו הבריטית ולאחר מכן קצין בכיר בצבא פקיסטן.

אפתיח'אר חאן למד ב. בתקופת חלוקת הודו ועצמאות פקיסטן, נועד לרשת את הגנרל הבריטי דאגלס גרייסי  כמפקד העליון, אך מותו בהתרסקות מטוס לפני שנכנס לתפקיד מנע אותו ממנו. הוא אחיו הצעיר של הגנרל הפקיסטני מוחמד אכבר חאן .

קטגוריה:אנשי צבא פקיסטנים
קטגוריה:הרוגי תאונות אוויריות
קטגוריה:ילידי 1907
קטגוריה:נפטרים ב-1949
אפתיח'אר מוחמד צ'אודרי

**אִפְתִיחַ'אר מוחמד צ'אודרי** (באורדו: **افتخار محمد چودھری**; נולד ב-12 בדצמבר 1948) הוא משפטן פקיסטני, שכיהן כנשיא ה-20 של בית המשפט העליון של פקיסטן. בתפקידו זה שימש במשך שלוש קדנציות לא רצופות בין 29 ביוני 2005 ל-11 בדצמבר 2013.

צ'אודרי ניהל מדיניות של אקטיביזם שיפוטי ועל רקע כך עמד בחיכוך מתמיד עם הרשות המבצעת. הוא הודח בידי פרבז מושארף אך חזר אחר כך לתפקידו והדיח בעצמו את ראש ממשלת פקיסטן יוסוף רזא גילאני וממשלתו ב-2012.

ב-2013 פרש לגמלאות וב-2015 הקים את מפלגת הצדק והדמוקרטיה של פקיסטן (PJDP).

## קישורים חיצוניים

* 

קטגוריה:נשיאי בתי משפט עליונים
קטגוריה:עורכי דין פקיסטנים
קטגוריה:פקיסטן: חוק ומשפט
קטגוריה:ילידי 1948
Piece of Me (שיר של MK ובקי היל)

"**Piece of Me**" הוא סינגל של התקליטן האמריקאי, MK, והזמרת הבריטית, בקי היל, שיצא, על ידי סוני מיוזיק אנטרטיינמנט, ב-27 בפברואר 2016. השיר נכתב על ידי MK, מרי לי, בקי היל וטים פאוול, והופק על ידי MK.

נכון לינואר 2022, השיר הושמע למעלה מ-134 מיליון פעמים בספוטיפיי.

## וידאו קליפ
הווידאו קליפ של השיר יצא בערוץ היוטיוב של MK, ב-15 באפריל 2016. נכון לינואר 2022, הווידאו קליפ נצפה למעלה מ-3 מיליון פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירים שנכתבו על ידי בקי היל
קטגוריה:שירי בקי היל
קטגוריה:שירים באנגלית
Tony Bennett on Holiday

***Tony Bennett on Holiday*** (בעברית: **טוני בנט בחג**) הוא אלבום האולפן ה-46 של זמר הג'אז האמריקאי טוני בנט. את האלבום הוציאה לאור ב-4 בפברואר 1997 חברת התקליטים קולומביה רקורדס. אלבום זה יצא לאור כמחווה עבור הזמרת בילי הולידיי. בשנת 1998 זכה *Tony Bennett on Holiday* בפרס גראמי לאלבום הפופ הווקאלי העממי הטוב ביותר. זוהי זכייתו החמישית של בנט בפרס.

## רשימת רצועות

## קישורים חיצוניים

## הערות שוליים

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:זוכי פרס גראמי לאלבום הפופ הווקאלי המסורתי הטוב ביותר
קטגוריה:אלבומי חברת קולומביה רקורדס
אנה אסטי

**אנה דזיובה** (ברוסית: **А́нна Дзю́ба**, באוקראינית: **Га́нна Дзю́ба**; נולדה ב-24 ביוני 1990), הידועה בשם הבמה **אנה אסטי** (**Anna Asti**), היא זמרת רוסייה ממוצא אוקראיני. סולנית לשעבר מלהקת ארטיק & אסטי , בשנים 2010–2021.

## ביוגרפיה
אנה דזיובה נולדה ב-24 ביוני 1990 בעיר צ'רקאסי שבאוקראינה. בצעירותם שרו הוריה של אנה בלהקה מוזיקלית, אך לא זכו להצלחה רבה בתחום. לזמרת יש אחות גדולה.

בשנת 2010, המפיק ארטיום אומריקין החליט ליצור פרויקט מוזיקלי חדש - ארטיק & אסטי. באינטרנט הוא נתקל בהקלטה של המבצעת אנה דז'יובה והציע לה שיתוף פעולה. באולפן מוזיקה בקייב הם הקליטו את היצירה המשותפת הראשונה שלהם "Antistress".

בשנת 2013, עברה אסטי מקייב למוסקבה. לאחר יציאת אלבום האולפן השני *Здесь и сейчас* של ההרכב ארטיק & אסטי, הקבוצה זכתה לפופולריות רבה: האלבום הגיע לשלוש פעמים פלטינה והוכר כאחד הפופולריים ב-2015 על פי Yandex.Music.

בשנים 2018–2019 היא פתחה שני מכוני יופי במוסקבה תחת השם "Бюро красоты от Анны ASTI".

ב-2 בנובמבר 2021, הודיע ארטיק על עזיבת הזמרת אסטי מהקבוצה ארטיק & אסטי. הקבוצה המשיכה בפעילותה בהרכב שונה, מאז שעזבה את הקבוצה, החלה אסטי קריירת סולו משלה.

ב-2 באוקטובר 2023 פורסם שקיבלה אזרחות רוסית.

## חיים אישיים
בדצמבר 2020, נישאה אסטי לאיש עסקים רוסי סטניסלב יורקין.

## דיסקוגרפיה
### אלבומי אולפן
* 2022: *Феникс*
* 2023: *Царица*

### סינגלים
* 2022: "Феникс"
* 2022: "Хобби" 
* 2022: "По барам"
* 2022: "Ночью на кухне"
* 2022: "" 
* 2023: "Верю в тебя"
* 2023: "Царица"

## קישורים חיצוניים

* 

## הערות שוליים

קטגוריה:זמרות רוסיות
קטגוריה:זמרות פופ רוסיות
קטגוריה:זמרות אוקראיניות
קטגוריה:רקדניות
קטגוריה:רוסיות שנולדו ב-1991
קטגוריה:רוסים שנולדו ב-1991
סטיב תול

**סטיב תול** (בלוקסמבורגית: **Steve Thull**; נולד ב-23 באפריל 1967) הוא גנרל לוקסמבורגי המשמש כראש ההגנה (מקביל לרמטכ"ל) של צבא לוקסמבורג.

## ביוגרפיה
תול נולד באש-סור-אלזט ב-23 באפריל 1967. הוא התגייס לצבא לוקסמבורג ב-1987 ונרשם לקורס קצינים באקול רויאל מיליטר בבריסל. ב-1991 חזר ללוקסמבורג והוסמך כקצין. בין 2006–2007 נסע ללמוד באקול מיליטר בפריז. הוא השתתף במשימות נאט"ו בבוסניה והרצגובינה, צ'אד והרפובליקה המרכז אפריקאית. בין 2015–2020 הוא ייצג את לוקסמבורג במסגרות שונות של נאט"ו והאיחוד האירופי.

ב-29 בספטמבר 2020 הוא מונה לראש ההגנה - מקביל לרמטכ"ל במקומו של אלן דושן.

## קישורים חיצוניים

* סטיב תול באתר צבא לוקסמבורג
* סטיב תול באתר נאט"ו

קטגוריה:גנרלים לוקסמבורגים
קטגוריה:מפקדי צבאות סדירים בעת החדשה: אישים
קטגוריה:קצינים בלגיון הכבוד
קטגוריה:ילידי 1967
מיקאל בידן

**פר מיקאל בידן** (בשוודית: **Per Micael Bydén**; נולד ב-13 ביוני 1964) הוא גנרל שוודי שכיהן כמפקד העליון (מקביל לרמטכ"ל) של צבא שוודיה בשנים 2021–2024.

## ביוגרפיה
בידן נולד ב-13 ביוני 1964 לפר אלבר וגון אליזבת בידן. ב-1982 הוא התגייס לצי השוודי והוצב בסוללת ארטילריית החופים אלבסבורג בעיר גטבורג. הוא למד במכללת קציני הצי ובמכללת קציני החופים, וב-1985 הוא הועלה לדרגת פהנריך (סמל). שנה לאחר מכן הוא עבר לחיל האוויר השוודי והפך לטייס קרבי ב-1987. ב-1992 הוא הועלה לדרגת קפפטן, וב-1996 לדרגת מאיור. בין השנים 1997–1999 למד בקורס של המטה הכללי. בין השנים 1999–2002 שימש כנספח האווירי בשגרירות שוודיה בוושינגטון די סי. במהלך תקופה זו הוא הועלה לדרגת אוברסט-לויטננט ב-2003 הוא חזר לשוודיה והתמנה לראש בית הספר לטיסה של חיל האוויר. בין השנים 2005–2008 הוא שימש כסגן מפקד טייסת המסוקים של חיל האוויר והועלה לדרגת אוברסט, ובין השנים 2008–2009 שימש כמפקד הטייסת.

ב-2009 הועלה בידן לדרגת בריגדה גנרל. ב-2011 הוא נשלח לאפגניסטן כנציג שוודיה לכוח הסיוע הביטחוני הבינלאומי, וב-2014 חזר לשוודיה ומונה למפקד חיל האוויר השוודי. ב-1 באוקטובר 2015 הוא הועלה לדרגת גנרל ומונה למפקד העליון (מקביל לרמטכ"ל) של צבא שוודיה. ב-1 באפריל 2021 הודיעה ממשלת שוודיה על הארכת הקדנציה של בידן עד 30 בספטמבר 2024.

## קישורים חיצוניים

* מיקאל בידן באתר הצבא השוודי

קטגוריה:גנרלים שוודים
קטגוריה:המפקד העליון של הכוחות המזוינים של שוודיה
קטגוריה:מפקדים בלגיון הכבוד
קטגוריה:שוודים מעוטרי אות לגיון ההצטיינות
קטגוריה:שוודים שנולדו ב-1964
סומרטון פארק

**סומרטון פארק** (באנגלית: **Somerton Park**) הוא פרוור של העיר אדלייד, בירת מדינת אוסטרליה הדרומית. הוא נמצא 12 ק"מ דרומית למרכז העיר. בשנת 2016 בו 5,537 תושבים. בסומרטון פארק נמצאים מספר אתרים מפורסמים, ביניהם מכללת הלב הקדוש של אדלייד ובית הקברות נורת' ברייטון, אולם הוא מפורסם בעיקר בשל חוף סומרטון שבו נמצאה ב-1948 גופתו של אדם לא ידוע שמת בנסיבות לא ברורות, אירוע שנודע בתור פרשת תמאם שוד, ונותר עד היום אחת התעלומות המפורסמות ביותר בתולדות אוסטרליה.

## הערות שוליים

קטגוריה:אדלייד
קטגוריה:אוסטרליה: פרוורים
קטגוריה:אוסטרליה הדרומית: יישובים
חנן לושקוב

**חנן לושקוב** (1952 - 22 במאי 2021) היה שחקן נבחרת ישראל בכדורסל כיסאות גלגלים וחבר משלחת ישראל במשחקים הפאראלימפיים.

## ביוגרפיה
לושקוב נפצע במלחמת יום הכיפורים ולאחר תקופת שיקום החל להתאמן בבית הלוחם.

במשחקי סטוק מנדוויל בשנת 1978 השתתף בתחרות קליעה באקדח וזכה במקום הראשון.

ב-1984 צורף לנבחרת ישראל בכדורסל בכיסאות גלגלים. ב-1988 וב-1992 התחרה עם הנבחרת במשחקי אולימפיאדת הנכים.

לושקוב נפטר ב-2021 בגיל 69. הוא הוכר כחלל צה"ל בהיותו נכה צה"ל שנפטר לאחר השירות.

## קישורים חיצוניים
* 
* פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:כדורסלנים פאראלימפיים ישראלים
קטגוריה:שחקני כדורסל בכיסאות גלגלים ישראלים
קטגוריה:קלעים נכים ישראלים
קטגוריה:ספורטאים ישראלים במשחקים הפאראלימפיים סיאול (1988)
קטגוריה:כדורסלנים במשחקים הפאראלימפיים סיאול (1988)
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:כדורסלנים במשחקים הפאראלימפיים ברצלונה (1992)
קטגוריה:ספורטאים נכי צה"ל
קטגוריה:נכי צה"ל שהוכרו לאחר מותם כחללי צה"ל
קטגוריה:ישראלים שנולדו ב-1952
קטגוריה:ישראלים שנפטרו ב-2021
רובאעיאת

**הרֻבַּאעִיַּ֫את של עומר ח'יאם** (באנגלית: **Rubáiyát of Omar Khayyám**) הוא ספר הכולל לקט משיריו של המשורר והמתמטיקאי הפרסי בן המאה ה-11, עומר ח'יאם. 

משמעות השם "רובאעיאת" בפרסית הוא "מרובעים". פיצג'רלד בחר לקרוא לספר כך משום שהשירים בספר מורכבים על פי משקל פרסי של יחידות בעלות ארבע שורות. שורשי המרובעים נעוצים בשירה העממית הפרסית, וח'יאם שכלל וגיבש את הצורה השירית הזאת.

הספר יצא לאור בבריטניה ב-1859 בתרגומו של אדוארד פיצג'רלד, ובתחילה לא זכה לפרסום רב. עם זאת, החל משנת 1861 הספר הפך לפופולרי מאוד בבריטניה. ב-1872 פיצג'רלד הדפיס מהדורה שלישית לספר והוא החל להתפרסם גם בארצות הברית. בתקופת מפנה המאה העשרים הספר הפך לפופולרי כל כך עד שקמו "מועדוני עומר ח'יאם" ו"מועדוני הרובאעאיאת". הוא תורגם לשפות רבות, בין היתר לעברית.

בשמו של הספר נקשרו במהלך השנים מספר מקרי מוות מסתוריים. ב-1945 התאבד ג'ורג' מרשל, אחיו של דייוויד מרשל, כשהספר מונח על חזהו. ב-1948 נמצאה גופה בסומרטון פארק שבאדלייד. זהותו של האיש, ונסיבות מותו, נותרו בגדר תעלומה במשך שנים רבות. ב-2022 בוצעו בדיקות DNA בגופה שבקבר וייתכן כי נתגלתה זהותו. הרמז היחיד של המשטרה בפרשה הייתה חתיכת נייר שנתלשה מהספר ונמצאה בכיסו של האיש. על הנייר היו מודפסות המילים "תמאם שוד" (تمام شد, קרי "תם ונשלם") החותמות חלק מהשירים בספר. האירוע ידוע בימינו בתור "פרשת תמאם שוד".

## תרגומים לעברית
* **מרובעים**, תרגם בנציון בנשלום. תל אביב: הוצאת גזית, תשי"ב.
* **ארבעים מרובעים**, תרגם שמואל פרידמן, הוצאת ש. פרידמן, 1982.
***המרובעים**, תרגום עיבוד וציור: שלמה אחדות, טבריה, הוצאה עצמית, ספטמבר 2020. הספר כולל גם מיניאטורות לכל מרובע, צבעונית ושחור-לבן לסירוגין.

## קישורים חיצוניים

* תרגום לעברית בפרויקט בן-יהודה
* הספר בפרויקט גוטנברג
* גרסה ווקאלית של הספר

קטגוריה:ערכים שבהם תבנית בריטניקה אינה מתאימה
קטגוריה:ספרי שירה
קטגוריה:פרסית
זה בא אליי

"**זה בא אליי**" הוא סינגל של הזמרת הישראלית רוני דלומי, שיצא לאור ב-10 במרץ 2021. זהו השיר החמישי מתוך אלבומה הרביעי שטרם יצא.

## רקע וכתיבה
השיר נכתב והולחן על ידי דלומי, ביחד עם איתי שמעוני וצליל קליפי, והופק על ידי ינון יהל, והוא בסגנון הפופ הלטיני, שאפיין את אלבומה הראשון, "קצת אחרת" ואת הסינגל הקודם שלה "רציתי שזה יכאיב". השיר מאופיין באווירה אופטימית ועליזה, ודלומי מתארת בו כיצד הטוב מגיע אליה גם כשאינה מצפה לו.

## וידאו קליפ
הווידאו קליפ של השיר פורסם בערוץ היוטיוב של דלומי בסמוך לצאת הסינגל עצמו, ובוים על ידי תמר גורן. הוא נוצר בהשראת טלנובלות ספרדיות. דלומי נראית בקליפ כמוכרת בחנות פרחים, עוקבת אחרי גבר שמוצא חן בעיניה. לאורך כל השיר הוא אינו מבחין בה, ורק בסופו הוא שם לב אליה.

## ביקורת
מבקר המוזיקה יוסי חרסונסקי סקר את השיר בחיוב, תוך שהעניק לו ציון של שלושה וחצי כוכבי זהב מתוך חמישה.

## מיקומי שיא

## קישורים חיצוניים

## הערות שוליים

קטגוריה:שירי רוני דלומי
קטגוריה:שירים בעברית
קטגוריה:שירים שנכתבו על ידי צליל קליפי
קטגוריה:שירים שנכתבו על ידי איתי שמעוני
קטגוריה:שירים שנכתבו על ידי רוני דלומי
קטגוריה:שירים שהופקו על ידי ינון יהל
קטגוריה:שירי פופ לטיניים
עוסמאן קוליבאלי

**עוסמאן קוליבאלי** (בצרפתית: **Ousmane Coulibaly**; נולד ב-9 ביולי 1989 בפריז שבצרפת) הוא כדורגלן עבר מאלי ששיחק בעמדת הבלם.

## קריירת מועדונים
בין השנים 2008–2009 שיחק קוליבאלי בגנגאן מהליגה הצרפתית השנייה, ובין השנים 2009–2014 שיחק בברסט מליגת העל הצרפתית.

בחודש אוגוסט 2014 חתם קוליבאלי על חוזה לשלוש עונות בפלאטניאס מליגת העל היוונית. הוא שיחק במועדון במשך שתי עונות, בהן ערך 50 הופעות ליגה.

ב-30 באוגוסט 2016 חתם קוליבאלי על חוזה לשלוש עונות בפנאתיאניקוס מליגת העל היוונית.

ב-24 באוגוסט 2019 חתם באל-וכרה מליגת העל הקטרית. ב-8 בינואר 2022, במהלך משחק נגד א-ריאן לקה קוליבאלי בהתקף לב. לפי הודעות המועדון, מצבו יציב.

## קריירה בינלאומית
ב-8 באוקטובר 2011 ערך קוליבאלי את הופעת הבכורה שלו בנבחרת מאלי, בתיקו 2-2 נגד נבחרת ליבריה במסגרת מוקדמות גביע אפריקה לאומות 2012. הוא היה חלק מסגל נבחרת מאלי בטורנירי גביע אפריקה לאומות 2012, 2013, 2015 ו-2017.

## קישורים חיצוניים

## הערות שוליים

קטגוריה:כדורגלנים מאלים
קטגוריה:בלמי כדורגל מאלים
קטגוריה:כדורגלני גנגאן
קטגוריה:כדורגלני ברסט
קטגוריה:כדורגלני פנאתינאיקוס
קטגוריה:כדורגלני אל-וכרה
קטגוריה:כדורגלני נבחרת מאלי
קטגוריה:כדורגלני גביע אפריקה לאומות 2012
קטגוריה:כדורגלני גביע אפריקה לאומות 2013
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:מאלים שנולדו ב-1989
נקודת בוטב

**נקודת בוטב** (באנגלית: **Botev Point**; בבולגרית: **нос Ботев**) היא הקצה הדרומי של חצי האי רוז'ן וכן של האי ליווינגסטון באיי שטלנד הדרומיים, שבאנטארקטיקה.

הנקודה היא קצה של שלוחה של פסגת בוטב, ברכס ולקה שבהרי טנגרה.

נקודת בוטב ממוקמת 1.5 קילומטרים מזרחית - דרום-מזרחית לנקודת ברנארד;

נקודת בוטב ממוקמת 5.1 קילומטרים מערבית - דרום-מערבית לנקודת גלה,

ו-9.29 קילומטרים מערבית - דרום-מערבית לנקודת סמואל.

שיא גובהה של נקודת בוטב 5 מטרים מעל פני הים.

## היסטוריה
### גילוי ומיפוי הנקודה

הנקודה מופתה לראשונה בשנת 1968 על ידי סוכנות הסקרים שמעבר לים של הממלכה המאוחדת, ולאחר מכן על ידי סוקרים מטעם בולגריה בשנת 2005 ובשנת 2009.

### מקור השם

הנקורה נקראת על שמו של חריסטו בוטב (Христо Ботйов Петков), משורר משורר, עורך, ומהפכן בולגרי.

השם אומץ רשמית ב-15 במרץ 2002.

## לקריאה נוספת

* הגאזט האנטארקטי הבולגרי 

## קישורים חיצוניים
* נקודת בוטב באתר הגאזט האנטארקטי המשווה SCAR באתר של ממשלת אוסטרליה
* תצלום לוויין של אזור הנקודה, תוך סימון אתרים נוספים באזור באתר copernix
* נקודת בוטב באתר marineregions
* מפת אזור נקודת בוטב
* מזג אוויר נוכחי מעודכן בנקודת בוטב

## הערות שוליים

בוטב
בוטב
השטן הקטן

**השטן הקטן** (בפרסית: **شیطان کوچک**) הוא כינוי גנאי אנטי-ציוני המשמש במיוחד מנהיגים איראנים כשהם מתייחסים לישראל.

## מקור הכינוי
על פי מספר מקורות, אייתוללה רוחאללה ח'ומייני, מנהיג המהפכה האיראנית, השתמש לראשונה במונח במשמעותו העכשווית. ח'ומייני כינה את ישראל "השטן הקטן" ב-1979, כשהתייחס לתמיכתה של ישראל בשאה האיראני בתקופה שלפני המהפכה האסלאמית, לקשריה ההדוקים עם ארצות הברית, ולסכסוך הישראלי-פלסטיני המתמשך.

על פי מקורות אחרים, כגון ה-*[[Glasgow Herald]]*, מועמר קדאפי, שליט לוב לשעבר, הצהיר כי "ישראל היא השטן הקטן" ביולי 1980.

ב-2015, במהלך ביקור בארצות הברית, ראש ממשלת ישראל בנימין נתניהו השתמש בביטוי זה כשהתייחס לרטוריקה האיראנית כשאמר: "בעיני המולות ששולטות בטהראן, ישראל היא השטן הקטן וארצות הברית היא השטן הגדול.

## שימוש עכשווי
המונח משמש לעיתים קרובות על ידי טרוריסטים איסלאמיסטים לגיוס טרוריסטים ומטיפים שיעים כדי להפיץ שנאה כלפי ישראל. הכינוי מופיע גם בתעמולה האיראנית העכשווית.

בשער פאטמה, מעבר גבול סגור בין ישראל ללבנון, הוקמו שני עמודים שהם שבהם אנשים יכולים לבצע סקילה סמלית של השטן הקטן (ישראל) והשטן הגדול (ארצות הברית). ארגון הטרור חזבאללה, שמחזיק באותה אידאולוגיה פוליטית כמו איראן, מתייחס לישראל כ"הישות הציונית" ו"השטן הקטן".

המזרחן הישראלי זאב מגן כתב ב"וול סטריט ג'ורנל": "יש הבחנה קריטית בעמדות איראן כלפי 'השטן הגדול' ו'השטן הקטן', שאין להתעלם ממנה; אף על פי שהאיראנים שרים "מוות לאמריקה" ו"מוות לישראל" בלהט זהה, הם יודעים טקטית "שהשטן הגדול הוא... גדול." בנאום בפני ועדת הרפורמות של בית הנבחרים של ארצות הברית אמר בנימין נתניהו כי "חיילי האסלאם המיליטנטי" קוראים לישראל 'השטן הקטן' "כדי להבחין בבירור בינה לבין המדינה שתמיד הייתה ותמיד תהיה השטן הגדול.."

## ראו גם
* יחסי איראן-ישראל
* אנטי-ציונות
* אנטישמיות באיראן
* ישות ציונית
* מוות לישראל

## הערות שוליים

קטגוריה:רוחאללה ח'ומייני
קטגוריה:ביטויים פוליטיים
קטגוריה:יחסי איראן–ישראל
קטגוריה:כינויים למדינת ישראל
קטגוריה:ביטויים הקשורים לסכסוך הישראלי-פלסטיני
האלבום שיעיר את אמא

**האלבום שיעיר את אמא** הוא אלבומה השלישי של המוזיקאית דניאל רובין, שיצא בשנת 2021.

## רקע
האלבום הוא אלבום קונספט אשר הוקלט וצולם בלייב, ושוחרר גם כקליפ ארוך.
באלבום עוסקת רובין באמה, שאובחנה ומתמודדת עם הפרעה דו-קוטבית, ובהשפעת ההפרעה על אמה, משפחתה ורובין עצמה. כל השירים נכתבו, הולחנו ובוצעו על ידי רובין, בנגינת פסנתר ובשירה ובשלושת השירים האחרונים מלווה בסקסופון סופרן המוזיקאי יובל כהן.

האלבום הופק על ידי עמרי אמדו, שהפיק גם שני אלבומיה הקודמים של רובין.
## רשימת השירים

## קישורים חיצוניים

* האלבום שיעיר את אמא, להאזנה באתר Bandcamp
*האלבום בגרסת הלייב המצולמת, באתר יוטיוב
*
* 

קטגוריה:אלבומי חברת תקליטי יהלום
קטגוריה:אלבומי קונספט
קטגוריה:אלבומים בעברית
יום ההיגיון העולמי

**יום ההיגיון העולמי** הוא יום בינלאומי שהוכרז על ידי אונסק"ו, שבו מציינים את משמעות המושג היגיון (לוגיקה) וההשלכותיו המעמיקות על קהילת המדע והיצירה המדעית. אונסק"ו, יחד עם המועצה הבינלאומית לפילוסופיה ומדעי האדם (CIPSH) החליטו להכריז על יום זה בנובמבר 2019, והוא מצוין ב-14 בינואר מדי שנה. הוא נחגג לראשונה ב-14 בינואר 2019, עוד לפני ההכרזה. התאריך שנבחר לציון יום ההיגיון העולמי הוא יום מותו של קורט גדל ותאריך לידתו של אלפרד טרסקי, שניים מהלוגיקאים הבולטים במאה העשרים. 

## הכרזה
ההכרזה על יום ההיגיון העולמי הוצעה לוועד המנהל של אונסק"ו באמצע 2019. הוא נדון ואומץ במושב ה-207 של מועצת המנהלים של אונסק"ו באוקטובר 2019  והוצע לוועידה הכללית ה-40 של אונסק"ו. ב-26 בנובמבר 2019, הוועידה הכללית ה-40 הכריזה על ה-14 בינואר כיום ההיגיון העולמי, בתיאום ה- CIPSH . 

## חגיגות
אגודת *Logica Universalis*, אגודה לא רשמית לקידום היגיון הקשורה באופן הדוק לז'אן-איב בז'יאו , קידמה את חגיגת יום ההיגיון העולמי 2019 על ידי עידוד אקטיביסטים ברחבי העולם לארגן אירועים עצמאיים ב-14 בינואר 2019. כשישים אירועים כאלה אורגנו ב-33 מדינות. הצלחתו של יום ההיגיון העולמי הראשון והבלתי פורמלי הזה היוותה חלק מהדיונים של הוועידה הכללית ה-40 של אונסק"ו בנובמבר 2019, שהובילה להכרזה הרשמית של אונסק"ו. יום ההיגיון העולמי 2020 נחגג בכשישים אירועים ב-35 מדינות.

## קישורים חיצוניים
* 
* יום ההיגיון העולמי באתר אונסק"ו 
## הערות שוליים

קטגוריה:לוגיקה
קטגוריה:אירועים בחודש ינואר
קטגוריה:מועדי האומות המאוחדות
השטן הגדול

**השטן הגדול** (בפרסית: **شيطان بزرگ**) הוא כינוי גנאי איראני עבור ארצות הברית. עיקר השימוש בביטוי הוא בהצהרות פוליטיות. היו גם מספר פעמים שבהן הביטוי כוון לממשלת בריטניה.

המונח שימש את האייתוללה רוחאללה ח'ומייני, לאחר המהפכה האיראנית בנאומו ב-5 בנובמבר 1979, כדי לתאר את ארצות הברית, שאותה האשים באימפריאליזם ובמתן חסות לשחיתות ברחבי העולם. הנאום התרחש יום אחד לאחר פרוץ משבר בני הערובה באיראן.

## רקע
הממשלה שלאחר המהפכה האיראנית ראתה בארצות הברית ובבריטניה מדינות אימפריאליסטיות, שיש להן היסטוריה ארוכה של התערבות בענייניה הפנימיים של איראן. בשנת 1907, ההסכם האנגלו-רוסי  בין רוסיה לבריטניה חילק את איראן לתחומי השפעה, תוך התעלמות, מריבונותה של איראן אך ללא סיומה המוחלט. ב-1953, במהלך המלחמה הקרה, תכננו גורמי מודיעין בריטיים והממשל של נשיא ארצות הברית דווייט אייזנהאואר מבצע אנגלו-אמריקאי משותף להפלת ראש ממשלת איראן הנבחר, מוחמד מוסדק. ממשל אייזנהאואר היה מודאג מכך שהשאיפות הלאומיות של מוסדק עלולות להוביל בסופו של דבר להשתלטות קומוניסטית על איראן. המבצע קיבל את שם הקוד מבצע Ajax מטרת המבצע הייתה להפיל את ממשלתו הסמי-הדמוקרטית של מוחמד מוסאדק על ידי הפיכה צבאית ולאפשר לשאה מוחמד רזא פהלווי, לשוב למדינה ולשלוט בה. בתחילה נראה היה שההפיכה הצבאית נכשלה, והשאה מוחמד רזא פהלווי ברח מהמדינה. לאחר התפרעויות נרחבות ובעזרת ה-CIA ושירותי הביון הבריטיים, מוסדק הובס והשאה חזר לשלטון, מה שהבטיח תמיכה איראנית באינטרסים של המערב (בעיקר אלו של בריטניה) ושם קץ לאיום של התפשטות קומוניסטית. הגנרל פזל-אללה זאהדי, שהוביל את ההפיכה הצבאית, הפך לראש ממשלה בסיום המהפכה.

בשנת 1965 הוגלה האייתוללה חומייני בשל ביקורת על המהפכה הלבנה שבמסגרתה הוצעו מספר רב של רפורמות ליברליות באיראן. והסכם מצב הכוחות הלא פופולרי של השאה, שהעניק לאנשי צבא ארצות הברית חסינות דיפלומטית מפני פשעים שבוצעו באיראן. בתחילת שנות ה-70, איראנים רבים התנגדו לממשלת השאה. חומייני חזר בסופו של דבר לאיראן והוביל את המהפכה האיראנית ב-1979. במהלך המהפכה, המפגינים קראו סיסמאות כמו "מוות לשאה", "עצמאות, חופש, רפובליקה אסלאמית" ו"מוות לאמריקה".

## הגדרה
[ממוזער|200x200 פיקסלים| השטן הגדול מאת [קרלוס לטוף]]
ב-5 בנובמבר 1979 במהלך נאום שנשא חומייני אמר "השטן הגדול, הנחש הפצוע". כאשר התייחס לארצות הברית. המונח היה בשימוש נרחב במהלך ואחרי המהפכה האסלאמית, והוא ממשיך לשמש בחוגים פוליטיים איראנים מסוימים ככינוי לארצות הברית. השימוש במונח בעצרות מלווה לרוב בצעקות "מארג בר אמריקה!" ("מוות לאמריקה"). הוא משמש גם בכתבי עת אקדמיים איראנים ככינוי לארצות הברית.

## ראו גם
* יחסי איראן–ארצות הברית
* השטן (אסלאם)
* אנטי אמריקניזם
* אנטי ציונות
** השטן הקטן
** הישות הציונית

## קישורים חיצוניים

## הערות שוליים

קטגוריה:רוחאללה ח'ומייני
קטגוריה:ביטויים פוליטיים
קטגוריה:יחסי איראן – ארצות הברית
קטגוריה:אנטי אמריקניזם
פרדריק ביילי

**פרדריק מנסון ביילי** (באנגלית: **Frederick Manson Bailey**;  8 במרץ 1827 - 25 ביוני 1915) הוא בוטנאי אוסטרלי שתיאר צמחים מקומיים רבים.

## ביוגרפיה
פרדריק ביילי נולד בלונדון למשפחה של ג'ון ביילי, בוטנאי שעסק בהורטיקולטורה. בשנת 1838 המשפחה הגיע לאדלייד. ג'ון ביילי קיבל משרה של בוטנאי של המושבה והקים גן בוטני.

פרדריק ביילי התגורר תקופה מסוימת בניו זילנד ועסק בעבודות מזדמנות בבריזבן. הוא התחתן בשנת 1856.

בשנת 1874 פרסם את ספרו הראשון Handbook to the Ferns of Queensland. בהמשך קיבל משרה של בוטנאי והיה אחראי על מחלקת בוטניקה במוזיאון המקומי. בשנת 1881 התמנה לבוטנאי של מושבה בקווינסלנד וכיהן בתפקיד זה עד מותו.

בשנים 1889–1902 פרסם שישה כרכים של The Queensland Flora. כמו כן פרסם ספרים וקטלוגים נוספים בנושא.

פרדריק ביילי השתתף במשלחות מדעיות רבות ברחבי אוסטרליה ובפפואה. על פעילותו הרבה בשנת 1902 הוענקה לו מדליית קלארק. בשנת 1911 הוא התקבל למסדר מיכאל הקדוש וג'ורג' הקדוש.

במהלך חייו ביילי תיאר צמחים רבים לרבות ארגירודנדרון אקטינופילום. כ-50 צמחים קרואים על שמו, בהם *Acacia baileyana* ו-*Grevillea baileyana*.

בילי הלך לעולמו ב-1915 בבריזבן.
## קישורים חיצוניים

* ביוגרפיה
* רשימת פרסומים של פרדריק ביילי

קטגוריה:ביולוגים אוסטרלים
קטגוריה:מסדר מיכאל הקדוש וג'ורג' הקדוש: עמיתים
קטגוריה:ילידי 1827
קטגוריה:נפטרים ב-1915
Multitude

***Multitude*** הוא אלבום האולפן השלישי של המוזיקאי הבלגי סטרומאה, שיצא לאור ב-4 במרץ 2022. זהו אלבום האולפן הראשון שהוציא סטרומאה מאז אלבומו השני, *[[Racine carrée]]*, שיצא ב-2013. הסינגל הראשון, "Santé", יצא ב-15 באוקטובר 2021.

## סינגלים
עד כה, פורסמו שלושה סינגלים מתוך האלבום:
# "Santé" יצא לאור ב-15 באוקטובר 2021, כסינגל המוביל ב-15 באוקטובר, לצד וידאו קליפ.
# "L'enfer" יצא לאור ב-9 בינואר 2022, כסינגל השני. סטרומאה ביצע את השיר בלייב, במהלך ריאיון ל-TF1.

## רשימת רצועות

## מיקומי שיא
### מצעדי סוף שנה

## קישורים חיצוניים

## הערות שוליים

קטגוריה:אלבומים בצרפתית
מבצע גרין

**מבצע גרין** (בגרמנית: **Unternehmen Grün**) היה תוכנית פלישה של גרמניה הנאצית לאי אירלנד שתוכננה על ידי קצין גרמני אלמוני הידוע בכינוי "האדל". מטרתה העיקרית של התוכנית הייתה להגדיל את סיכוי ההצלחה של מבצע אריה הים, שהייתה תוכנית הפלישה לממלכה המאוחדת במהלך מלחמת העולם השנייה. מכיוון שמבצע ארי הים היה אמור לצאת לפועל באביב 1941 ולאחר מכן בוטל לצמיתות בפברואר 1943, גם מבצע גרין מעולם לא יצא לפועל.

המבצע נהגה בתחילת עד אמצע 1940 וגובש כבר באוגוסט 1940, פחות משלושה שבועות לאחר שהיטלר הוציא את הצו הראשון שהיה אמור להכשיר את הקרקע להוצאתו לפועל של מבצע ארי ים. התוכנית זכתה לתפוצה רחבה ואף פורסמה בשנים 1940–1941. עד 1942 מסמכים גרמנים על מבצע גרין הגיעו לידי הצבא האירי דרך הצבא הבריטי ותורגמו לאנגלית על ידי זרוע המודיעין הצבאי האירי G2.

למרות אופיו המפורט, היסטוריונים רבים חושבים שמבצע גרין היה רק כלי איום ותעמולה ולא מבצע ממשי. תוכנית W , שהייתה תוכנית בריטית-אירית ליום בו הנאצים יחליטו לפלוש לאי האירי, תוכננה במטרה להכשיל את הפלישה הגרמנית.

## התוכנית ופרטיה
אף על פי שסוכנות המודיעין הנאצית כלל לא החלה לאסוף מודיעין באירלנד עד אמצע 1939, מבצע גרין היה יסודי בפרטיו. אפשר ליחס זאת לאיסוף המודיעין על האי האירי על ידי אזרחים גרמנים שהיגרו למקום בשנות ה-30 של המאה ה-20. עדות לכך היא העובדה שתוכנית הפלישה לאירלנד הייתה מוכנה תוך מספר ימים מבקשת הפיקוד הנאצי לאסוף מודיעין על אירלנד. בתחילת מלחמת העולם השנייה, היטלר רצה לשמור על האופציות שלו פתוחות ולכן העדיף לחכות להצעה בריטית לפתוח בשיחות שלום (אולי בתיווך מדינות נייטרליות) לפני שיחשוב על תקיפת בריטניה או בעלת בריתה האירית. גם כאשר מבצע ארי הים נדחה ובסופו של דבר נגנז בעקבות פתיחת מבצע ברברוסה, צוות התכנון שעבד עליו הוציא שתי גרסאות חוזרות ועדכניות של מבצע גרין.

לנאצים היו 5 תיקים שלמים שנגעו למבצע, כאשר כל אחד מהם היה מוקדש לתחום צבאי מסוים. אחד מהתיקים הכיל שבעה עשר עמודים של סקיצות מפורטות של 233 ערים, עיירות וכפרים ברחבי האי האירי. בתיק אחר של התוכנית באוקטובר 1941 הוסיפו אנשי האבווהר כ-332 תצלומים של האזור הכפרי של אירלנד וקו החוף, בעיקר תמונות תיירותיות, ששימשו בהמשך להפניה למפות מדויקות ביותר למטרות צבאיות. היו גם פרטים על נתיבים אפשריים שכוחות גרמנים יכולים לפלוש דרכם לאירלנד.

למרות הירידה לפרטים וניסיונות לדייק ככל האפשר, חלק ניכר מהנתונים לא היו מעודכנים או לא שלמים. לדוגמה, מסילת הרכבת גאלווי-קלידן מתוארת כקו רכבת פעיל, אך היא נסגרה כבר ב-1935. במסמכים גם היה חסר מידע על ריכוזי החיילים הבריטים בערים אלו.

## חלקו של המבצע בתוכנית הפלישה לבריטניה
אם נניח בצד את המטרות התעמולה והטקטיות האפשריות של מבצע גרין, הרבה מהיבטי התכנון הצבאיים שהיו במבצע גרין נחשבים בצורה הטובה ביותר כמשלימות את מטרותיו של מבצע ארי הים. הנאצים סברו כי תוכנית גרין עומדת במספר יעדים צבאיים:
* להוציא כוחות של הצבא הבריטי המוצבים בצפון אירלנד, שלולא פלישה נאצית עלולים להישלח לסייע להגן על בריטניה.
* למנוע סיכוי שאירלנד תשמש כמדינת מקלט לחיילים הבריטיים שיברחו עם תחילת הכיבוש הנאצי של האי הבריטי.
* לספק עמדת ביניים נוחה לכוחות הלופטוואפה כדי להכניע את צפון בריטניה.

## ראו גם
* מבצע טננבאום - הפלישה הגרמנית המתוכננת לשווייץ.
* מבצע הרקולס - הפלישה הגרמנית המתוכננת למלטה.
* מבצע פליקס - הפלישה הגרמנית המתוכננת לגיברלטר.

## הערות שוליים

גרין
קטגוריה:אירלנד במלחמת העולם השנייה
קטגוריה:מלחמת העולם השנייה: 1940
קטגוריה:יחסים צבאיים גרמניה – הממלכה המאוחדת
קטגוריה:ורמאכט
תסמונת מלורי-וייס

**תסמונת מלורי-וייס** (באנגלית: **Mallory–Weiss syndrome**) הוא מצב בו ישנו דימום כתוצאה מקרע ברירית בצומת הקיבה והוושט. תסמונת מלורי-וייס נגרמת בדרך כלל כתוצאה מהקאות חוזרות וקשות כתוצאה מאלכוהוליזם או בולימיה, אם כי יכול להיגרם מכל מצב הכולל הקאות אלימות. התסמונת תוארה לראשונה ב-1929 על ידי ג'יי קנת' מאלורי וסומה וייס בחולים אלכוהוליסטים.

תסמונת מלורי-וייס מופיעה לעיתים קרובות כאפיזודה של הקאות דמיות (המופטיזיס) לאחר הקאות אלימות, אך עשויה להיות מאובחנת גם באמצעות דם בצואה (מלנה). ברוב המקרים, הדימום מפסיק באופן ספונטני לאחר 24–48 שעות, אך לעיתים נדרש טיפול אנדוסקופי או כירורגי לתיקון הקרעים. לעיתים נדירות התסמונת עלולה להיות קטלנית. תסמונת מלורי-וייס קשורה לעיתים קרובות לאלכוהוליזם, הפרעות אכילה, הקאות יתר בהיריון וישנן עדויות לכך שנוכחות של בקע סרעפתי ותופעת לוואי נדירה של NSAIDS הם גורמי סיכון. במקרים נדירים, הפרעות כרוניות כמו מחלת מנייר העלולה לגרום לבחילות והקאות לזמן רב יכולה להיות גם כן גורם סיכון. הקרע בתסמונת מערב את שכבת הרירית והתת-רירית, אך לא את השכבה השרירית (בניגוד לקרע של הוושט הכולל את כל השכבות). רוב החולים הם בין הגילים 30 ל-50, על אף שהתסמונת תוארה גם בתינוקות בני 3 שבועות, כמו גם אצל קשישים.

אבחנה ודאית של התסמונת מתבצעת באמצעות אנדוסקופיה. הטיפול בדרך כלל כולל תמיכה ומעקב בלבד, שכן דימום מתמשך אינו שכיח לרוב. עם זאת, ניתן לבצע צריבה או הזרקה של אדרנלין לקרע כדי לעצור את הדימום באנדוסקופיה. לעיתים נדירות במיוחד, ייתכן ותידרש אמבוליזציה של העורקים המספקים את האזור כדי לעצור את הדימום. אם כל הטיפולים נכשלו, ניתן לבצע גסטרוטומיה גבוהה כדי לקשור את כלי הדם המדמם.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מחלות ושט, קיבה ותריסריון
בליי אוריול

**בליי אוריול** (ברוסית: **Белый орёл**; בעברית: **נשר לבן**) היא להקת פופ רוסית שנוסדה ב-1996 על ידי איש העסקים ולדימיר ז'צ'קוב, שביצע באופן אישי את רוב להיטי הלהקה.

שיא הפופולריות של הלהקה הגיע בשנים 1997–1999, אז צולמו 7 קליפים, ששודרו באופן פעיל בטלוויזיה. בסך הכל יש ללהקה 22 קליפים. הגל השני של הפופולריות של הלהקה קשור ליציאת הלהיט "אה ו צ'יסטום פולה"  ב-2001.

הלהיט של הלהקה "קאק אופויטלני ו רוסיי וצ'רה" («Как упоительны в России вечера») קיבל את פרס אובציה על שנת 1998 בקטגוריה להיט השנה, ופרס גרמופון הזהב בשנת 1999.

## קישורים חיצוניים
* 

## הערות שוליים

קטגוריה:להקות רוסיות
קטגוריה:להקות פופ רוסיות
ג'ואי אריאס

**ג'ואי אריאס** (באנגלית: **Joey Arias**; נולד ב-3 באוקטובר 1949,פאייטוויל) הוא אמן, שחקן קולנוע ואמן דראג אמריקאי.

## ביוגרפיה
ג'ואי אריאס נולד בפאייטוויל שבקרולינה הצפונית וכאשר הוא היה בן שש המשפחה עברה ללוס אנג'לס.

לאחר סיום בית הספר הוא התחיל להופיע כזמר ובשנת 1976 הוא עבר לניו יורק. בהיותו בניו יורק הוא הכיר את קלאוס נומי והופיע לציוד והיה מעצב תלבושות. הוא גם הופיע בהופעות משותפות עם אן מגנוסון. הוא היה פעיל מאוד בסצנת ההופעות בעיר ניו יורק במהלך שנות ה-90 של המאה ה-20.

בשנת 2003 ג'ואי אריאס עבר ללאס וגאס בה הופיע בהופעות של "סירק דו סוליי" שנערכו ב-New York-New York Hotel and Casino. לאחר שש שנים, בשנת 2009 הוא חזר לניו יורק ויככב בהופעה "אריאס עם טוויסט". בהמשך מחזה הוצג בפריז ובלוס אנג'לס. בשנת 2011 הוצגה בגרסה המורחבת של המחזה.

ג'ואי אריאס משחקת בסרטי קולנוע. בשנת 1995 היה לו הופעת אורך בסרט "קדילאק של סופשבוע". בשנת 2016 היא הצטלמה בסרט ספרדי לצד אמנדה לפור.

בשנת 2014 הוא התחתן עם בן זוגו רבת שנים אך כעבור כמה שנים הם התגרשו.

## קישורים חיצוניים

* 

קטגוריה:שחקנים להט"בים אמריקאים
קטגוריה:דראג קווינס
קטגוריה:זמרים אמריקאים
קטגוריה:אמריקאים שנולדו ב-1949